

Takimi me qytetarët – Diskutim publik për Planifikimin e Buxhetit Komunal 2026-2028  
Komuna e Vitisë

**Data: 30.07.2025**

**Koha: 15:00**

**Takimi në: Salla e kuvendit OJQ**

**Z. Hasan Aliu, nënkryetar i Komunës:** Përshëndetje për të gjithë të pranishmit.  
Në kuadër të përgatitjeve për hartimin e Buxhetit Komunal për periudhën 2026–2028, Komuna e Vitisë ka organizuar një diskutim publik me qytetarët, me qëllim të përfshirjes së tyre në procesin e planifikimit dhe vendimmarrjes.Sot më vjen keq kur shoh një pjesëmarrje kaq të vogël, edhe pse e dimë sa shumë OJQ kemi në Viti. Kur e kam hartuar itinerarin e dëgjimeve buxhetore, i kam planifikuar 6 takime për të pasur përfshirje sa më gjithëpërfshirëse. Kam pritur që në këtë takim të ketë interesim shumë më të madh. E kuptoj që ndoshta ndokush nuk e ka përcjellë faqen zyrtare të komunës, por jam i bindur se shumica kanë qenë të informuar, pasi njoftimi ka qenë publik për më shumë se 15 ditë.Sot mungon edhe një zyrtar, ndërsa kemi përfshirë një grup punues për të qenë sa më korrekt dhe për të shqyrtuar mundësitë për realizimin e kërkesave. Ky është takimi i pestë, dje në Letnicë kemi pasur pjesëmarrje shumë më të madhe. Megjithatë, për numrat do të flasë drejtoresha e financave. Këtë vit nuk kemi rritje, por ulje në disa kode. Për fat të mirë, kodet që ju prekin juve janë të njëjta si vitin e kaluar.Edhe për çështjen e funksionalitetit të OJQ-ve që ju i udhëhiqni, duhet ta keni të qartë se shumë projekte kanë filluar dhe kanë mbetur përgjysmë. Duhet të kemi parasysh që kontratat kolektive janë pezulluar në të gjitha komunat e Republikës së Kosovës, jo vetëm në Viti, dhe kjo çështje ka kërkuar zgjidhje në nivel qendror – kështu e konsideroj unë.

**Znj. Melihate Ajeti, drejtoreshë për Buxhet dhe Financa:** Përshëndetje për të gjithë të pranishmit. Do të fokusohem vetëm në buxhetin për vitin 2026. BuxhetiKomunës së Vitisë përbëhet nga dy burime kryesore: Granti i përgjithshëm dhe të hyrat vetanake. Granti i përgjithshëm: 7,705,065 € Granti specifik për arsim: 7,199,958 € Granti specifik për shëndetësi: 1,969,532 € Granti për shërbime rezidenciale: 155,000 € Të hyrat vetanake: 1,294,660 € Totali i buxhetit për vitin 2026 është 18,324,215 €, me një rritje prej 378,593 € krahasuar me vitin 2025. Buxheti komunal dominohet nga transferet qeveritare në masën 92.93%, ndërsa të hyrat vetanake përbëjnë 7.07% të buxhetit total. Buxheti sipas kategorive ekonomike: Paga dhe shtesa: 11,294,919 € Mallra dhe shërbime: 3,078,919 € Shpenzime komunale: 290,000 € Subvencione: 720,000 € Shpenzime kapitale: 2,940,400 € Shpenzimet e planifikuara për vitin 2026: Paga dhe shtesa janë rritur për 1,407,772 €, për shkak të rritjes së pagave në vitin 2025 për 110 € për çdo të punësuar. Shpenzimet për mallra dhe shërbime janë zvogëluar për 94,000 € krahasuar me vitin e kaluar. Shpenzimet komunale janë ulur për 10,000 €. Subvencionet dhe transferet mbesin të njëjta si në vitin 2025. Shpenzimet kapitale janë zvogëluar për 925,179 €, prej të cilave 2,194,831 € financohen nga grantet qeveritare dhe 745,569 € nga të hyrat vetanake.

**Znj. Makfirete Zuka – OJQ KF Presingu:** Kërkojmë nga niveli komunal që të na jepet mbështetja e duhur sipas kërkesave që i kemi bërë në kuadër të DKRS-së. Jam shumë e zhgënjyer me këtë pjesë. Edhe kur bëhet fjalë për KF “Vllaznia” që është në ligën më të ulët, vitin e kaluar dhe këtë vit i janë ndarë rreth 25,000 € subvencione. Ndërsa unë, që udhëheq dy kategori të ndryshme, nuk kam marrë të njëjtën mbështetje.Nëse suksesi matet sipas rezultateve, atëherë KF “Presingu” është më i suksesshëm se “Vllaznia” e Pozheranit. Nuk jam kundër Vllaznisë, por kriteret që përdoren për ndarjen e subvencioneve duhet të jenë të drejta. Do të ishte mirë nga ana juaj të formohet një komision mbikëqyrës për mënyrën se si shpërndahen subvencionet.Ne si klub nuk i imponojmë pagesat ndaj lojtarëve dhe shpenzimet për ushqim dhe pije i mbulojmë vetë. **Hasan Aliu, nënkryetar i Komunës:** Do të ishte mirë që, në bazë të kërkesave që ke ti, të shqyrtojmë mundësitë dhe të kërkojmë përcaktimin e kritereve që po i kërkon.

**Z. Fadil Abazi – OJQ "Ramadan Musliu”**Duhet të shihet se cilat OJQ janë më aktive, që të vlerësohen më drejt në ndarjen e mjeteve. Dua të flas nga pozita e OJQ-së, jo si punonjës, dhe mendoj që duhet të përmirësohen kriteret dhe të peshohet vlera e aktiviteteve, sepse kur bëhen krahasime, gjithmonë del dikush i pakënaqur.Për shembull, Shoqata e Shkrimtarëve ka pasur disa aktivitete – rreth dy në muaj – por kur krahasohet buxheti, kemi marrë rreth 3,000 €. Ne nuk guxojmë t’i vlerësojmë vetë, sepse ekziston komisioni. Megjithatë, mundësitë janë të vogla. Do të ishte mirë që të rriten subvencionet për OJQ-të aktive, jo për ato që marrin vetëm mjete pa aktivitet. E dimë që përgjegjësia është te DKRS, kanë pasur disa raporte që kanë sqaruar se ku duhet të shkojnë mjetet, por gjithmonë do të ketë edhe njerëz të pakënaqur.

**Z. Mustaf Mehmeti, zyrtar për informim:** Faleminderit për pjesëmarrjen!

**Procesmbajtësi: Kryetari i Komunës**

**Qendrim Muharremi Sokol Haliti**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**